Schwäbische Sagen und Märchen

**[[Märchen|Märle]] ond [[Sage|Saga]]** send a Doil vo dr schwäbischa Weld. Zwar isch en dr Zeid vom Fernseha ond em Indrned d Ausbroidong nemme so oifach, abr s geid se no emmr.

 

## A
; Dr Schbioo vo Oole
Em Middlaldr hod dr Schbioo vo Oole dr Schdadt en Frieda brochd.

; Achalm
* Dr Nama wurd au auf da ledschda Säufzr "Ach Allm (mächdigr) von ama Burggrafa gwea.
* En dr Achalm soll a Schatz vrborga sei, mo vo zwoi Pudel gehiadad wurd

## B
; D Erfendong vo dr Brezl
Dr Graf Eberhard im Barte hod vo seim Beck vrlangd, dass r a Backwar macha sodd, mo dreimal die Sonne dure scheind.

; Bullarole 
Dr Bullarole hod Kendr en dr Nachd ghold, mo ned ghorchd hen.

## C
; Crailsheimer Horaffe
D Craalsener hend d Nama Horaffe griagt, weil se ara Belagrong ned nochgeba hend. Was dr Nama moind, wois koinr. Drfir kriagad d Kendr zom Schualaafang an siassa Wegga, mo ma Horaffe hoißd.

## D
; Dr Dracha vo dr Limburg
Auf dr Limburg bei Weile hod a Dracha gwohnd, mo emmr Leid gfressa hod, bis r vo ama Riddr bsiegd worra isch. Zom Dank hod ma uf em Berg a Kapell baud.

## E
; Esl
D Asperger send zom Nama 'Esl' komma, weil se amol an Esl fir da 'Leibhaftiga', da Deifl, ghalda hend.
; Erdmännle
Erdmännle geids ofd: En Doarna geids Erdmännle, mo beim Schaffa helfad, blos reda derf ma ned mid ene. Au en Calb hod ma se scho gseha

## F
; Fraua ond Fraile
Weisse Fraua ond Fraile kommad em ganza Land vor, moischdens send se fraindlich ond helfad. En Gießen bei Dettnang hod se de Knechd Essa brochd, bis r a silbrnr Leffl gschdohla worra isch.

## G
; Goldbergmännle
Bei Lutziga isch a Goldschatz, mo vom Goldbergmännle bwachd wurd.

## H
; Dr Hecht em Böckigr See
Em Böckigr See bei Heilbronn soll s 1497 en Hecht gea hao, mo vom Kaiser Friedrich II. oigahendig em Joor 1230, 267 Johr drvor en da See eigesedsd worra sei.
; Dr Hollajägr vom Lemberg
Am Lemberg bei Marbach gohd dr Hollajägr om, ond wamma em schreid, no gohd s oim schleachd.
; Dr Schatz uf em Hauhakarpfa
Em Hauhakarpfa bei Housa isch a Schads vrborga, mo vo Deifl bewachd wurd

## I
;Irrlichd
Em Schopflocher Moor brengd a Irrlichd d Leid en s Moor ond om s Leba..

## J
; D Schdoinerne Jongfraua
Em Eselsburger Dal bei Herbrechtenge send zwoi Felsa, mo vrwonschene Mägd vo dr Eselsburg send.

## K
; Kendr griaga
Wamma Kendr will ond se kommad ned, ka ma auf da Bussa a Wallfahrd macha.

; Dr Kobold en Offinga
En Offinga hod amol a Kobold gschaffd.

## L
; Dr groaß Schemml vo Lauenga
Z Lauenga hods amol en Gaul geba, mo fuffzeh Schuh (oogfähr fenf Medr) groaß gwea isch

## M
; Dr Mädlesfelsa 
Dr Mädlesfelsa bei Reitlenga hod sein Nama noch ama Mädle, mo do nondrgschbronga isch, ohne dass r ebbes bassierd isch.

## N
; D Nix vom Blautopf
Em Blautopf hod amol a Nix, d schee Lau, gwohnd.

## O
; Die Erdleute bei Oberlengenhardt
En Oberlengenhardt mo bei Schemmbärg glega isch, hend Erdleutle en dr Nacht ama Baur en ganza Acker mo n r pfliagd hod, gehackt (ogfähr s gleich wia s Egga)

## P
; Die Pfullendorfer Stegstrecker
En Pfulladorf hend se a Brickle baua wella. Wia s ferdig war, war s z kurz. No hend se s mit Oxa ausanandr zieha wella.

## Q
; D vrschwodene Quell
En Ennabeuren bei Heroldschtatt isch a Kend em a Bach omkomma, no hod dr Vaddr Quecksilbr en d Quell nei gworfa ond en Kupfrkessl drvor doa, no isch d Quell ond dr Bach vrschwoda.

## R

; S Rankaweible
D Schdroß mo zwischa Oksahausa ond Rottum goohd, hod friiar midda em Fürschdanwald a scharfe Kurv ghed, mo s heid nemme geid. Do hod s Rankaweible ghausd ond hod Fuhrleid von dr Schdroß en da Graba fahra lau.

; Dr Ries vom Reußaschdoi
Uf em Reußaschdoi bei Neidlenge hod amol a Riesgwohnd, mo se a Schloß drauf baua hod lassa

; Rulaman
Nah bei Wittlingen bei Aurich isch d Schillerhöhle, mo dr Rulaman gwohnd hod

## S
; D Sieba Schwoba
Sieba Schwoba aus sieba Gäu hend amol zsemma en doda Bära erlegd ond au andre Sacha drlebd.

## T
; D Sibylle vo dr Teck
Auf dr Teck hod amol a Frau gwohnd, mo hod weissaga kenna ond au de Leid gholfa hod.

## U
; D Urschl vom Urschlberg
Em Urschlberg (bei Pfullenga) schlofd a Prenzesse odr a Jongfrau.

## V

; Dr schwaaze **Vere**
En ama Wald zwischa Oksahausa ond Rottum war a Wald, mo Raibr ghausd hen, abr au dr schwaaze Vere, mo a Goischd gwea isch.

; S vrschwondene **Vogdshaus**
Em Wald Brand auf dr Vogtsgrub bei Loechenge isch a Vogds- odr Jägerhaus em Boda vrsonka, weil d Leid ned aaschdendig glebd hend.

## W

* Da **Wilda See**, mo bei Bad Wildbad glega isch, hod dr Herzog Karl (s muaß dr Karl Alexander gwea sei), auslota wella mid ama Bleilot. Wia se des erfolglos ohne an Grond z fenda, rauszoga hend, soll a Zeddl dra ghang hao, mid em Texd: "Ergründest Du michm ertränk ich Dich".

## X
A **Hex** mo em Huzenbacher See bei Baiersbronn gwohn hod, hod Kendr gfressa, bis se se ama Wechselbalg ibrfressa hod.

## Z
; Zwergle
D Zwergle, ofd au Erdmännle ghoißa, send freindlich ond helfad mo se kennad, abr se megad s ned, wamma ehne nochschbionierd, zom Beischbiel dia vom Lochaschdoi bei Diarenga nah Mäßschdedda.

## Guck au
* Wilhelm Unseld

## Lidradur
* 
* 

## Weblink
* Schwäbische Mythologie
* Sagen und Legenden aus dem Südwesten

## Aamergonga


## Mo s her isch